CELEX: 62019TN0541
Language: sl
Date: 2019-08-01 00:00:00
Title: Zadeva T-541/19: Tožba, vložena 1. avgusta 2019 – Shindler in drugi/Svet

7.10.2019   
            
            
               SL
            
            
               Uradni list Evropske unije
            
            
               C 337/10
            
         
      Tožba, vložena 1. avgusta 2019 – Shindler in drugi/Svet
      (Zadeva T-541/19)
      (2019/C 337/11)
      Jezik postopka: francoščina
      
         Stranke
      
      
         Tožeče stranke: Harry Shindler (Porto d'Ascoli Italija) in pet drugih strank (zastopnik: J. Fouchet, odvetnik)
      
         Tožena stranka: Svet Evropske unije
      
         Predlogi
      
      Tožeče stranke Splošnemu sodišču predlagajo, naj:
      
                  —
               
               
                  razglasi ničnost implicitne zavrnitve Sveta Evropske unije z dne 3. julija 2019, da bi bilo priznano nedelovanje, kar zadeva molk v zvezi z predlogom z dne 3. maja 2019 za preložitev evropskih volitev iz konca maja 2019;
               
            
                  —
               
               
                  razsodi, da je Svet ravnal nezakonito, ko ni preložil evropskih volitev in tako spremenil datumov, določenih v Sklepu Sveta (EU, Euratom) 2018/767 z dne 22. maja 2018, da bi lahko tožeče stranke, ki so britanski državljani, aktivno sodelovale na evropskih volitvah leta 2019, kar bi bilo nujno zlasti zaradi ratifikacije eventualnega sporazuma med Evropsko unijo in Združenim kraljestvom o izstopu;
               
            posledično;
      
                  —
               
               
                  ugotovi to nedelovanje;
               
            
                  —
               
               
                  naloži Svetu Unije, da vsaki od tožečih strank plača znesek 1 500 EUR iz naslova njihovih stoškov obrambe.
               
            
         Tožbeni razlogi in bistvene trditve
      
      Tožeče stranke v utemeljitev tožbe navajajo tri tožbene razloge.
      
                  1.
               
               
                  Prvi tožbeni razlog: kršitev pravice tožečih strank voliti na evropskih volitvah, ki se varuje s pravom Unije. V okviru tega tožbenega razloga tožeče stranke navajajo zlasti, da:
                  
                              —
                           
                           
                              so bili kršeni člen 9 PEU, člena 20 PDEU in 21 PDEU ter člen 7 Listine Evropske unije o temeljnih pravicah (v nadaljevanju: Listina);
                           
                        
                              —
                           
                           
                              je Svet kršil načeli pravne varnosti in varstva legitimnih pričakovanj;
                           
                        
                              —
                           
                           
                              je Svet kršil načelo enakega obravnavanja, ki je značilno za evropsko državljanstvo in ki izhaja iz členov 20 in 39 Listine, ter člen 1(3) Akta o volitvah poslancev Evropskega parlamenta s splošnimi neposrednimi volitvami iz leta 1976 v povezavi s členom 14(3) PEU.
                           
                        
            
                  2.
               
               
                  Drugi tožbeni razlog se nanaša na trikratni odvzem pravice voliti na evropskih volitvah zaradi nezakonitega nedelovanja Sveta. V okviru tega tožbenega razloga tožeče stranke zlasti menijo, da:
                  
                              —
                           
                           
                              je Svet s tem, da ni izpodbijal uporabe 15-letnega pravila (15 year rule) na evropskih volitvah, ki resno krši svobodo gibanja in prebivanja, načelo dobrega upravljanja ter načelo enakosti glede volilne pravice, priznano z Listino, ter kršitve člena 3 Protokola 1 in člena 10 Evropske konvencije o varstvu človekovih pravic in temeljnih svoboščin, kršil pravice Britancev;
                           
                        
                              —
                           
                           
                              prepozna preložitev Brexita z dne 11. aprila 2019 po zaprtju nacionalnih volilnih imenikov pomeni kršitev svobode gibanja in prebivanja, člena 50 PEU, načela dobrega upravljanja ter načela enakosti glede volilne pravice, priznanega z Listino, kot tudi člena 3 Protokola 1 in člena 10 Evropske konvencije o varstvu človekovih pravic in temeljnih svoboščin;
                           
                        
                              —
                           
                           
                              je bilo tajno glasovanje v Združenem kraljestvu zaradi prenagle preložitve Brexita in pretiranega formalizma v zvezi z evropskimi državljani, ki niso Britanci in ki živijo v Združenem kraljestvu, proti pravilom.
                           
                        
            
                  3.
               
               
                  Tretji tožbeni razlog: ugovor nezakonitosti zavrnitve Sveta Unije za ugotovitev nedelovanja in za preložitev evropskih volitev. Ta zavrnitev temelji na Sklepu Sveta (EU, Euratom) z dne 22. maja 2017 o pooblastilu za začetek pogajanj z Združenim kraljestvom Velike Britanije in Severne Irske o sporazumu o podrobnostih njegovega izstopa iz Evropske unije (dokument XT 21016/17), vključno s Prilogo k temu sklepu, v kateri so določene pogajalske smernice za navedeni sporazum (dokument XT 21016/17 ADD 1 REV 2), ki ga tožeče stranke ocenjujejo za nezakonitega.